lv de lv id lt lv fr lv ru az lv en en id lv fr nl fr ca lv en lv lv lv es lv en en id lv fr nl fr ca en en lv lv lv nl de en uz lv lv id lv de lv nb lv lv es uk es en en lv lv lv lv lv lv nl lv lv lv lv lv lv lv lv lv sk lv lv lv lv lv lv fi sv lv lv en lv lv lv lv lv lv lv nl lv lv lv lv fr lv lv lv ceb lv lv lv lv lv lv az en lv lv lv lv nl lv lv de sk en sk hbs_lat lv lv sk hbs_lat uk en en lv id es es en lv lv
Latvija startē 72. Berlīnes kinofestivālā
2022. gada 11. februāris 10:40
Ceturtdien, 10. februārī, sākās ikgadējais starptautiskais Berlīnes kinofestivāls, un Latvijas vārds šogad atrodams gan konkursā, gan filmu tirgus skatēs.
EKSKLUZĪVI TVNETUzvarēt ļaunumu. Krievu karikatūrists izsmej Putina režīmu
Izdota grāmata par Harija Liepiņa dēla pavadītajiem gadiem psihiatriskajā slimnīcā
Alvis Hermanis par vilšanos Krievijas krievos un Artusa Kaimiņa atgriešanos teātrī
Daudzsološā aktrise Elīna Vaska izgājusi pie vīra
"Nopelnīt ar "TikTok" var, un ļoti labi!"
21. gadsimta slavenības: tiktokeri. Intervija ar @jushkapadrushka
Pašmāju "velni" prezentēs savu otro studijas albumu
Festivāla konkursam Generation K plus izvēlēta Māras Liniņas animācijas īsfilma "Čuči, čuči", tirgus skatēs potenciālajiem izplatītājiem un partneriem tiks piedāvāts pārskats par Latvijas filmu nozari un vairāku gandrīz gatavu filmu seansi.
"Čuči čuči" Foto: publicitātes
Berlīnes kinofestivāls ir viens no vecākajiem un lielākajiem kinofestivāliem Eiropā, un pēc pagājušā gada izmaiņām, ko ietekmēja pandēmija, atkal notiek ierastajā laikā (februāra sākumā, šogad 10.–20.02.) un gandrīz ierastajā formātā – filmu seansi atkal paredzēti klātienē, stingri ievērojot epidemioloģiskās drošības noteikumus un katrā seansā aizpildot tikai pusi no kinozāles ietilpības.
Berlīnes kinofestivāla industrijas pasākumi – sadaļas European Film Market (10.-17.02.), Berlinale Co-Production Market (12.-16.02.), Berlinale Talents (12.-17.02.) un citas šogad tomēr vēl notiek tiešsaistes formātā, virtuālos kinoteātros un ar digitāli veidotiem tirgus stendiem katrai dalībvalstij, arī Latvijai. Filmu tirgus stendā būs pieejama plašāka informācija par Latvijas filmu nozari un jaunākajām filmām, arī Baltijas valstu statistikas apkopojums Facts & Figures, ko regulāri izdod Nacionālais Kino centrs.
European Film Market seansiem šogad pieteiktas četras filmas, kuru veidošanā strādājuši Latvijas kinoprofesionāļi. Divi tirgus seansi (10.02. un 16.02.) ieplānoti režisora Uģa Oltes debijas spēlfilmai "Upurga" (studija VFS Films), kas starptautisko pirmizrādi piedzīvoja 2021. gada novembrī Tallinā, bet Latvijas kinoteātros nonāks 21. martā; starptautiskajā arēnā ar šo filmu strādā izplatīšanas kompānija East West Filmdistribution. Divi seansi paredzēti arī studijā "Lokomotīve" veidotajai un Indonēzijā filmētajai ģimenes filmai "Ziemassvētki džungļos" (režisors – igaunis Jāks Kilmi), Latvijā šīs filmas pirmizrāde jau divus gadus tiek plānota decembrī un pandēmijas dēļ pārcelta, tagad gaidām 2022. gada decembra sākumu. Vēl viena Berlināles filmu tirgum pieteikta Jāka Kilmi spēlfilma ir "Snaudošais zvērs", kur Latvijas studija "Lokomotīve" piedalās kā mazākuma kopproducents, tāpat kā mazākuma kopražojuma partneri strādājusi studija "Film Angels Productions" igauņu vēsturiskajā lielfilmā "Aptiekārs Melhiors" (režisors Elmo Nīganens), kas daļēji filmēta Latvijā, kinopilsētā Cinevilla; šī vērienīgā viduslaiku stāsta pirmizrāde Igaunijā arī jau divas reizes tikusi atlikta.
Foto: Ieskats filmu triloģijas "Aptiekārs Melhiors" filmēšanas aizkadros "Cinevilla".
Jāpiebilst, ka Latvijas šāgada klātbūtni Berlinālē jau 9. februārī ievada režisores Lailas Pakalniņas dalība diskusijā par progresīvu kino – ar šādu sarunu, kurā piedalās desmit kinoprofesionāļi (producenti, režisori, filozofi, kuratori, festivālu direktori u.c.) tiks atklāta tradicionālā Berlināles "Kritiķu nedēļa" (Woche der Kritik).
EKSKLUZĪVI TVNET Uzvarēt ļaunumu. Krievu karikatūrists izsmej Putina režīmu
Izdota grāmata par Harija Liepiņa dēla pavadītajiem gadiem psihiatriskajā slimnīcā
Alvis Hermanis par vilšanos Krievijas krievos un Artusa Kaimiņa atgriešanos teātrī
Pašmāju "velni" prezentēs savu otro studijas albumu
Piekauts un izvarots. Maskavā par iestāšanos pret mobilizāciju spīdzina krievu dzejnieku
Par depresiju, sievietes drosmi uz skatuves un bailēm. “Kultūras ekspresī” – jaunā mūziķe “Vultura”
Robijs Viljamss koncertēs Rīgā
Nacionālais teātris šķendējas ar Tukuma muzeju par savulaik nozagtas Aspazijas bistes piederību
VIDEO Publicēts filmas "Mātes piens" oficiālais treileris
“Rīgā strādā pasaules līmeņa mūziķi”. Intervija ar “Grammy” mūzikas laureātiem Latvijas Radio studijā
Kultūras un izklaides notikumi
Tirgi, tirdziņi un izklaides pāriet uz iekštelpām: pasākumu ceļvedis nedēļai
FOTO Repa “sliktā zēna” Morgenshtern koncerts Andrejsalā
Satekles iela 2b, Rīga, LV-1050, Latvija
Komanda un Kontakti Noteikumi Reklāma Par mums Vēstkopa